Emmanuel Roblès

Emmanuel Roblès (1914–1995) var en fransk forfatter og dramatiker. Han ble født i Algerie og ble en av flere innflytelsesrike forfattere fra Pied-noir-generasjonen. Et gjennomgangstema i hans forfatterskap er det ufravikelige pågangsmotet til romanheltens kamp mot politisk og sosial undertrykkelse.

Roblès debuterte som forfatter i 1938 og oppnådde internasjonal suksess i 1952 med romanen Når dagen gryr (Cela s’appelle l’aurore), som kom på norsk i 1956. Han debuterte som dramatiker i 1948 med stykket Montserrat, som handler om en spansk offiser i Sør-Amerika som velger døden fremfor å røpe tilholdsstedet til Simón Bolívar. Dette står som en av hans mest kjente arbeider. Stykket har blitt overført til TV en rekke ganger.

Roblès arbeidet som oversetter og korrespondent for de allierte under andre verdenskrig. I 1958 måtte han forlate Algerie på grunn av Frigjøringskrigen.

I 1973 ble han innvalgt i Académie Goncourt. Forfatterprisen Prix Emmanuel Roblès ble grunnlagt i hans navn i 1990.

Referanser

Eksterne lenker 

 

Personer fra Oran
Franske forfattere
Franske dramatikere
Forfattere av erindringsbøker